Οίκημα των τελών του 19ου αιώνα στα Αρωνιάδικα Κυθήρων: Μελέτη αποκατάστασης και επανάχρησης
Creators: name: Κυριακίδου, Ελένη Νικόλαου
Publisher: name: Aristotle University of Thessaloniki
Year: 2018
Subjects: Αποκατάσταση οικήματος
Αρωνιάδικα
Κύθηρα
Restoration of dwelling
Aroniadika
Kythira

description: Αντικείμενο της διπλωματικής εργασίας αποτελεί η μελέτη διασωζόμενου οικήματος των τελών του 19ου αιώνα στα Αρωνιάδικα Κυθήρων, με στόχο την αποκατάσταση και επανάχρησή του. Το εξεταζόμενο οίκημα αποτελεί ένα ιδιάζον συγκρότημα κατοικιών του μεσαιωνικά οργανωμένου οικισμού των Αρωνιάδικων, καθώς συντίθεται από δύο αυτοτελείς κατοικίες, από μια αγροικία και ένα αρχοντόσπιτο. Η μεν αγροικία αποτελεί τυπικό δείγμα της φρουριακής οργάνωσης του οικισμού, το δε αρχοντικό με την τυπολογία του και την περίτεχνη μορφολόγησή του έρχεται σε ρήξη με τα δεδομένα του χώρου. Το γεγονός αυτό το καθιστά ένα αξιόλογο και ιδιαίτερο δείγμα της αρχιτεκτονικής και πολιτιστικής κληρονομιάς του τόπου, άξιο μελέτης και αποκατάστασης με στόχο τη διατήρησή του.,Κατά το πρώτο στάδιο της ανάλυσης και τεκμηρίωσης της υφιστάμενης κατάστασης, προηγείται μια σύντομη ανασκόπηση στην ιστορία των Κυθήρων. Στη συνέχεια γίνεται μια περιεκτική παρουσίαση του οικισμού των Αρωνιάδικων, όσον αφορά την ιστορική και πολεοδομική του εξέλιξη. Γίνεται λόγος για την ιεράρχηση του οδικού δικτύου, τις χρήσεις, τα ύψη των κτισμάτων που συναντώνται και τέλος, μια συνοπτική παρουσίαση των τυπολογικών, μορφολογικών και κατασκευαστικών στοιχείων που συνθέτουν τον οικισμό. Στη συνέχεια η ιστορική έρευνα εστιάζει στο ίδιο το οίκημα. Ακολουθεί η γεωμετρική αποτύπωση του οικήματος και η ανάλυσή του σε τυπολογικό, μορφολογικό και κατασκευαστικό επίπεδο. Έπειτα παρουσιάζεται η παθολογία της κατασκευής. Όλα τα παραπάνω αποτελούν οδηγό στην εξακρίβωση των φάσεων κατασκευής του οικήματος και την αξιολόγησή του, στοιχείων χρήσιμων για το δεύτερο στάδιο της πρότασης αποκατάστασης και επανάχρησής του. Στο δεύτερο στάδιο, πρώτα τίθονται οι αρχές για την αποκατάσταση και επανάχρηση του οικήματος, βασιζόμενες τόσο στη διεθνώς αναγνωρισμένη βιβλιογραφία στη Θεωρία της Αποκατάστασης, όσο και στην εκτίμηση των αξιόλογων στοιχείων και της ταυτότητας του ίδιου του οικήματος. Για την επανάχρησή του, επιλέγεται η χρήση της κατοικίας, η οποία θεωρείται απόλυτα συμβατή με το υφιστάμενο κέλυφος, καθώς πάντοτε λειτουργούσε με αυτόν τον τρόπο. Πιο συγκεκριμένα, προτείνεται η διαμόρφωση τριών ανεξάρτητων κατοικιών και ενός μικρού μαγαζιού στο ισόγειο του αρχοντικού με τοπικά προϊόντα. Η συνδυαστική αυτή χρήση προσδίδει έναν χαρακτήρα πιο δημόσιο και εξωστρέφειας στο αρχοντικό που συνάδει με την τυπολογία του. Οι προτεινόμενες αυτές χρήσεις επίσης συμφωνούν με τις τοπικές μορφές ανάπτυξης του νησιού. Στον άξονα αυτόν λαμβάνονται αποφάσεις όσον αφορά τον χειρισμό των διασωζόμενων στοιχείων του οικήματος, τον επανασχεδιασμό και την ένταξη νέων, το σύνολο των οποίων αποτυπώνεται σε πλήρη σειρά αρχιτεκτονικών σχεδίων και κατασκευαστικών λεπτομερειών.
description: The subject of the diplomatic work is the study of a resurrected 19th-century dwelling in Aroniadika Kythira, with the aim of restoration and reuse. The dwelling under examination is a special residential complex of the medieval organised settlement of Aroniadika, as it consists of two detached houses, a farmhouse and a mansion house. The farmhouse is a typical example of the fortress-like organization of the settlement, while the mansion with its typology and elaborate morphology comes to a breach with the data of the area. Such fact makes this dwelling a remarkable and unique example of the architectural and cultural heritage of the site, worth investigating and restorating, with the aim of preserving it. During the first stage of analyzing and documenting the current situation, a brief review of the history of Kythira is preceded. Then a comprehensive presentation of the settlement of Aroniadika is made, in terms of its historical and urban development. There is mention of the hierarchy of the road network, the uses, the heights of the buildings and finally a brief presentation of the typological, morphological and constructive elements that make up the settlement. The historical research then focuses on the house itself. The geometric layout of the building and its analysis at a typological, morphological and constructive level follows. Next, the pathology of the construction is presented. All of these form a guide to the verification of the construction phases of the building and its evaluation, useful for the second stage of the proposal for its restoration and reuse. In the second stage, the principles for the restoration and reuse of the building are established, based on both the internationally recognized bibliography in the Theory of Restoration and the assessment of the remarkable elements and the identity of the dwelling itself. As far as its reuse is concerned, the use of housing is selected, which is considered to be fully compatible with the existing shell, as it was always operating in this way. To elaborate, it is proposed to form three independent residences and a small shop on the ground floor of the mansion with local products. This combined use gives a more public and extroversial character to the mansion that is consistent with its typology. Such proposed uses are also consistent with the local forms of the island development. The decision-making process takes into account the handling of the rescued elements of the building, the redesign and the integration of new ones, all of which are reflected in a complete set of architectural designs and construction details.